**JELGAVAS VALSTSPILSĒTAS PAŠVALDĪBAS 2024. GADA 23. MAIJA**

**SAISTOŠO NOTEIKUMU NR.24-23**

**“ĒKU NUMERĀCIJAS UN IELU NOSAUKUMU NORĀŽU IZVIETOŠANAS KĀRTĪBA JELGAVAS VALSTSPILSĒTĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1. Mērķis un nepieciešamības pamatojums** | Pašvaldību likuma Pārejas noteikumu 6. punkts noteic pašvaldībām pienākumu izvērtēt uz likuma “Par pašvaldībām” normu pamata izdoto saistošo noteikumu atbilstību šim likumam un izdot jaunus saistošos noteikumus atbilstoši šajā likumā ietvertajam pilnvarojumam.Minētā likuma 44.panta otrajā daļā ir noteikts, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.Ievērojot to, ka ir nepieciešams izdot jaunus saistošos noteikumus, jo ir zaudējis spēku likums “Par pašvaldībām” un stājies spēkā Pašvaldību likums, ir sagatavots saistošo noteikumu projekts par ēku numerācijas un ielu nosaukumu norāžu dizainu un izvietošanas kārtību, kā arī noteikts, kas ir tiesīgs kontrolēt noteikumu ievērošanu.Saistošo noteikumu mērķis ir veidot un uzturēt vienotu Jelgavas valstspilsētas pašvaldības vizuālo tēlu un sakārtotas pilsētvides ainavas saglabāšanu, atvieglot nekustamā īpašuma atrašanās vietas noteikšanu Jelgavas valstspilsētas pašvaldības administratīvajā teritorijā. 2024. gada 23. maija saistošajos noteikumos Nr.24-23 “Ēku numerācijas un ielu nosaukumu norāžu izvietošanas kārtība Jelgavas valstspilsētā” (turpmāk – Saistošie noteikumi) veikti precizējumi, ievērojot Vides aizsardzības un reģionālās attīstības ministrijas 2024. gada 13. jūnija atzinumu Nr.1-18/3831 “Par saistošajiem noteikumiem Nr. 24-23”. |
| 2**. Fiskālā ietekme uz pašvaldības budžetu** | Saistošo noteikumu īstenošanai netiek prognozēta finansiāla ietekme uz pašvaldības budžetu, kā arī nav nepieciešama jaunu institūciju izveide, jo saistošo noteikumu īstenošanā iesaistītajām institūcijām nav plānoti jauni pienākumi vai funkcijas. Prognozējamos ieņēmumus, piespiedu naudas piemērošanas gadījumā, pašvaldības budžetā šobrīd nav precīzi iespējams noteikt, jo tas ir atkarīgs no personu rīcības, vai konkrētajā gadījumā tiek/netiek pārkāpti saistošie noteikumi; tiek/netiek izpildītas izdotā administratīvā akta prasības. |
| **3. Sociālā ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Uzņēmējdarbības vide pašvaldības teritorijā netiks ietekmēta, jo saistošie noteikumi neierobežo uzņēmējdarbības aktivitātes.  |
| **4. Ietekme uz administratīvajām procedūrām un to izmaksām** | Administratīvās procedūras netiks ietekmētas. Plākšņu izvietošanu nodrošina katras ēkas īpašnieks vai tiesiskais valdītājs (tajā skaitā arī pašvaldība). |
| **5. Ietekme uz pašvaldības funkcijām un cilvēkresursiem** | Saistošo noteikumu pieņemšana nerada izmaiņas pašvaldības funkciju veikšanā un ietekmi uz cilvēkresursiem. |
| **6. Informācija par izpildes nodrošināšanu** | Netiek paredzēta jaunu institūciju izveide, esošo likvidācija vai reorganizācija. Noteikumu izpildes kontroli atbilstoši savai kompetencei veic Jelgavas valstspilsētas pašvaldības iestāde “Jelgavas pašvaldības policija” |
| **7. Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Saistošo noteikumu prasības un to izpilde neradīs papildus izmaksas pašvaldībai. Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| **8. Izstrādes gaitā veiktās konsultācijas** **ar privātpersonām un institūcijām** | Saistošo noteikumu projekts un tam pievienotais paskaidrojuma raksts 08.05.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 21.05.2024.Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A. Rāviņš